
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕ ΥΧΟΣ ΔΕΥΤΕΡΟ _ Αρ. Φύλλου 976 

15 Σεπτεμβρίου 1998 


Γ! ερ ιεχομε να 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ωρών λειτουργίας και βαθμού έντασης 
των μεγαφωνικών εγκαταστάσεων των εκλογικών 
κέντρων κ.λπ. των συνδυασμών και των υποψηφίων 
κατά την προεκλογική περίοδο των δημοτικών και 
κοινοτικών και Νομαρχιακών εκλογών και άλλων λε¬ 
πτομερειών . 

Καθορισμός αποζημίωσης των μελών ευκαιριακής Επι¬ 
τροπής, για τη μελέτη καθορισμού του τρόπου 
προσδιορισμού του κέρδους ή της ωφέλειας από τη 
μεταβίβαση μετοχών μη εισηγμένων στο Χρηματι¬ 


στήριο Αξιών Αθηνών . 2 

Σύσταση πάγιας προκαταβολής στον Οργανισμό Λιμέ- 
νος Θεσσαλονίκης . 3 

Καθορισμός ύψους μηνιαίου εξωϊδρυματικού επιδόμα¬ 
τος έτους 1998 για τους ασφαλισμένους Ο.Ν. που 
πάσχουν από τετραπληγία -- Παραπληγία . 4 

Μεταβίβαση αρμοδιοτήτων και παροχή εξουσιοδότη¬ 
σης υπογραφής εγγράφων «Με εντολή Γενικού 
Γραμματέα» στο Συντονιστή της ΟΔΕ/ΠΕΠ . 5 

Ψήφιση Ο.Ε.Υ. Κοινότητας Γραίκα Ν. Ηλείας. 6 

Ίδρυση Γ ραφείου Τοπικής Αυτοδιοίκησης με έδρα την 
Κω. 7 

Ίδρυση Γ ραφείου Τοπικής Αυτοδιοίκησης με έδρα την 
Κάλυμνο. 8 

Ίδρυση Γραφείου Τοπικής Αυτοδιοίκησης με έδρα την 
Κάρπαθο. 9 


Μεταβίβαση δικαιώματος υπογραφής «Με εντολή Γ ενι¬ 
κού Γραμματέα Περιφέρειας» στους Προϊσταμέ¬ 
νους των Γραφείων Τοπικής Αυτοδιοίκησης Καλύ- 
μνου, Κω και Καρπάθου της Δ/νσης Τοπικής Αυτο¬ 
διοίκησης και Διοίκησης Νομού Δωδεκανήσου. .10 

Σύσταση Περιφερειακής Γνωμοδοτικής Επιτροπής της 
Περιφέρειας Νοτίου Αιγαίου σύμφωνα με την περί¬ 
πτωση (δ) της παρ. 19 του άρθρου 8 του Ν. 2601/98 
και καθορισμός της διαδικασίας λειτουργίας της. . 11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 30075 (1) 

Καθορισμός ωρών λειτουργίας και βαθμού έντασης των 
μεγαφωνικών εγκαταστάσεων των εκλογικών κέντρων 
κ.λπ. των συνδυασμών και των υποψηφίων κατά την 
προεκλογική περίοδο των δημοτικών και κοινοτικών και 
Νομαρχιακών εκλογών και άλλων λεπτομερειών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 97 παρ. 5 του Π.Δ. 92/1994 
«Κωδικοποίηση σ' ενιαίο κείμενο των διατάξεων της νομο¬ 
θεσίας για την εκλογή βουλευτών» (ΦΕΚ 69, τεύχος Α') 
όπως αυτό συμπληρώθηκε με την παρ. 36 του άρθρου 5 
του Ν. 2623/98. 

2. Την ανάγκη καθορισμού των ωρών λειτουργίας και 
του βαθμού έντασης των μεγαφωνικών εγκαταστάσεων 
των εκλογικών κέντρων κ.λπ. των συνδυασμών και των 
υποψηφίων για την εκλογή τους στις δημοτικές και κοινο¬ 
τικές αρχές κατά την προεκλογική περίοδο των δημοτι¬ 
κών, και κοινοτικών και νομαρχιακών εκλογών, καθώς και 
άλλων λεπτομερειών, απαραιτήτων για την εφαρμογή των 
παραπάνω διατάξεων. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Καθορίζουμε τις ώρες λειτουργίας και το βαθμό έντα¬ 
σης των μεγαφωνικών εγκαταστάσεων των εκλογικών κέ¬ 
ντρων, των γραφείων και των οχημάτων των συνδυασμών 
και των υποψηφίων για την εκλογή τους στις δημοτικές και 
νομαρχιακές αρχές κατά την προεκλογική περίοδο των 
δημοτικών και κοινοτικών εκλογών, και των εκλογών για 
την νομαρχιακή αυτοδιοίκηση, καθώς και κάθε άλλή·σχε- 
τική λεπτομέρεια, ως ακολούθως: 

1. Χρήση μεγαφωνικών εγκαταστάσεων από τα εκλο¬ 
γικά κέντρα, γραφεία και οχήματα των συνδυασμών και 
των υποψηφίων για τις δημοτικές, κοινοτικές και νομαρ¬ 
χιακές εκλογές, επιτρέπεται μόνο μία ημέρα πριν από τις 
προγραμματισμένες κεντρικές ή τοπικές συγκεντρώσεις 
και τις παρακάτω ώρες: 

α) Από 19.00 - 22.00 την προηγούμενη από τη συγκέ¬ 
ντρωση ημέρα. 

β) Από 11.00 - 13.00 την ημέρα της συγκέντρωσης, 
γ) Μία (1) ώρα και τριάντα (30) λεπτά πριν την προγραμ- 











11516 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ματισμένη ώρα έναρξης της συγκέντρωσης και 
δ) Δέκα πέντε (15) λεπτά της ώρας μετά τη λήξη της συ¬ 
γκέντρωσης. 

2. Τις παραπάνω ώρες, επιτρέπεται η εκφώνηση μόνο 
συνθημάτων. Κατ’ εξαίρεση επιτρέπεται η μετάδοση μου¬ 
σικών υποκρούσεων και ασμάτων στις περιπτώσεις (γ) και 
(δ) της προηγουμένης παραγράφου. 

3. Απαγορεύεται η χρήση μεγαφωνικών εγκαταστάσεων 
κάθε μορφής σε περίπτερα ή άλλες κατασκευές, καθώς 
και σε τροχόσπιτα που θα τοποθετηθούν από τους συν¬ 
δυασμούς ή τους υποψηφίους σε χώρους που θα παραχω- 
ρηθούν σ' αυτούς από τους δήμους και τις κοινότητες, 
έστω και αν σε κάποιο από αυτά χορηγηθεί άδεια ίδρυσης 
και λειτουργίας εκλογικού κέντρου. 

4. Απαγορεύεται απολύτως, η χρήση μεγαφωνικών 
εγκαταστάσεων, εκλογικών κέντρων, γραφείων και οχη¬ 
μάτων, εφόσον γειτνιάζουν με νοσηλευτικά ιδρύματα ή 
σχολεία. 

5. Ο βαθμός της έντασης των μεγαφωνικών εγκαταστά¬ 
σεων δεν θα πρέπει να υπερβαίνει τα 70 Ο.Β. στην πηγή. 

6. Απαγορεύεται εντελώς η χρήση μεγαφωνικών εγκα¬ 
ταστάσεων κάθε μορφής από εκλογικά κέντρα, γραφεία 
και οχήματα των συνδυασμών κατά την παραμονή και την 
ημέρα των εκλογών. 

7. Η προεκλογική περίοδος των δημοτικών και κοινοτι¬ 
κών εκλογών, και των εκλογών της νομαρχιακής αυτοδιοί¬ 
κησης για την οποία ισχύουν τα ανωτέρω καθοριζόμενα, 
διαρκεί τριάντα (30), κατ’ ανώτατο όριο, ημέρες πριν από 
την ημέρα διεξαγωγής της ψηφοφορίας. 

Η περίοδος αυτή επεκτείνεται κατά μία εβδομάδα στις 
περιπτώσεις επανάληψης της ψηφοφορίας την επόμενη 
των γενικών εκλογών Κυριακή, σύμφωνα με τις διατάξεις 
του άρθρου 76 του δημοτικού και κοινοτικού κώδικα (Π.Δ. 
410/1995) όπως συμπληρώθηκε με το άρθρο 76Α’ του Ν. 
2539/97 και του άρθρου 36 του Π.Δ. 30/1996 αλλά μόνο 
για τους συνδυασμούς των υποψηφίων για τις δημοτικές 
και νομαρχιακές αρχές που παίρνουν μέρος στην επανα¬ 
ληπτική εκλογή. 

Η απόφασή μας αρ. 61371/14.9.1990 καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΕΩΣ 

ΑΛ. ΠΑΠΑΔΟΠΟΥΛΟΣ ΓΕΩΡΓΙΟΣ ΡΩΜΑΙΟΣ 

-♦- 

Αριθ. 2053906/5799/0022 (2) 

Καθορισμός αποζημίωσης των μελών ευκαιριακής Επιτρο¬ 
πής, για τη μελέτη καθορισμού του τρόπου προσδιορι¬ 
σμού του κέρδους ή της ωφέλειας από τη μεταβίβαση 
μετοχών μη εισηγμένων στο Χρηματιστήριο Αξιών Αθη¬ 
νών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρ. 29Ατου Ν. 1558/85 όπως προ¬ 
στέθηκε με το αρ. 27 του Ν. 2081/92 και αντικαταστά- 
θηκε με το αρ. 1 του Ν. 2469/97 (ΦΕΚ 38/Α). 

2. Τις διατάξεις του αρ. 34 του Ν. 1914/90 (ΦΕΚ 


178/Α) σε συνδυασμό με το αρ. 13 του Ν. 2346/95 (ΦΕΚ 
220/Α). 

3. Τις διατάξεις του αρ. 40 του Ν. 849/78 (ΦΕΚ 232/Α - ), 
όπως συμπληρώθηκε με το αρ. 8 του Ν. 2129/93 (ΦΕΚ 
57/Α). 

4. Την αριθμ. 1067146/1306/0006Α/4.6.98 απόφαση 
σύστασης, συγκρότησης και ορισμού των μελών της ως 
άνω Επιτροπής. 

5. Την αριθμ. 1107147/1239/0006Α74.10.96 από¬ 
φαση για «ανάθεση Αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

6. Τις διατάξεις του αρ. 19 του Ν. 2470/97 (ΦΕΚ 40/Α). 

7. Το γεγονός ότι, από τις διατάξεις της απόφασης αυ¬ 
τής προκαλείται δαπάνη συνολικού ποσού 1.800.000 δρχ. 
περίπου σε βάρος του Κρατικού Προϋπολογισμού για 
αμοιβή των μελών της Επιτροπής, η οποία θα καταβληθεί 
από τις πιστώσεις του προϋπολογισμού εξόδων του 
Υπουργείου Οικονομικών του έτους 1998 (ΚΑΕ 0515 Ειδ. 
φορ. 23/110), αποφασίζουμε: 

Καθορίζουμε τη μηνιαία αποζημίωση των μελών της εν 
θέματι Επιτροπής, για το από 23.6.98 έως 23.9.98 χρο¬ 
νικό διάστημα, ως εξής: 

α. Για τον Πρόεδρο, αμοιβή ύψους εξήντα χιλιάδων 
(60.000) δραχμών. 

β. Γ ία κάθε ένα από τα μέλη, αμοιβή ύψους πενήντα χι¬ 
λιάδων (50.000) δραχμών και 

γ. Για τον γραμματέα, αμοιβή ύψους σαράντα χιλιάδων 
(40.000) δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-- 

Αριθ. 4219.3/05/98 (3) 

Σύσταση πάγιας προκαταβολής στον Οργανισμό Λιμένος 
Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 25 παρ. 1 και 2 του Ν.Δ. 496/74 (Α' 204) 
«περί Λογιστικού των Ν.Π.Δ.Δ., όπως αντικαταστάθηκε με 
το άρθρο 10 του Ν. 369/1976» (Α' 164). 

β) Του άρθρου 16 της αριθ. 46307/7/4.1.74 Κοινής 
Απόφασης Υπουργών Οικονομικών και Εμπορικής Ναυτι¬ 
λίας «Περί εγκρίσεως Κανονισμού Οικονομικής Διαχειρί- 
σεως του ΟΛΘ και ελέγχου αυτής» (Β' 204). 

γ) Της αριθ. 1107147/1239/0006Α/4.10.96 κοινής 
απόφασης του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 922). 

2. Την αριθ. 25809/27.5.98 απόφαση του Διοικητικού 
Συμβουλίου του Ο.Λ.Θ. 

3. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του ΟΛΘ, αποφα¬ 
σίζουμε: 

1. Συνιστάται στον Οργανισμό Λιμένος Θεσσαλονίκης 
παγία προκαταβολή η οποία ανέρχεται στο ποσό των 

15.000.000 δρχ. 

2. Η κατανομή της γίνεται σε δύο (2) διαχειρίσεις ύψους 
7.500.000 δρχ. η κάθε μία. 

3. Οι Κωδικοί Αριθμοί σε βάρος των οποίων θα επιτρέ¬ 
πεται η πληρωμή δαπανών μέσω των δύο (2) διαχειρίσεων 
της πάγιας προκαταβολής του Οργανισμού Λιμένα Θεσ¬ 
σαλονίκης είναι οι εξής: 0410, 0420, 0530, 0710, 0720, 
0730 , 0770, 0780, 0830, 0840, 0850, 0860, 0870, 
03880 , 0890, 1250, 1260, 1290, 1310, 1380, 1410, 
1420 , 1430, 1520, 1530, 1540, 1720, 1730, 1770, 
1890, 2511, 2520, 7120, 9747. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Σεπτεμβρίου 1998 

ΟΙ ΥΠΟΥΡΓΟΙ 

νφΥΠ. ΟΙΚΟΝΟΜΙΚΟΝ, ΕΜΠΟΡΙΚΗΣ ΝΑΥΤΙΛΙΑΣ 

ΝΙό, ΧΡιΣΓΟΔΟΥΛΑΚΗΓ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 241 1.9/1 6-98 (4) 

Καθορισμός ύφους μηνιαίου εξωϊδρυματικού επιδόματος 

έτους 1998 για τους ασφαλισμένους Ο.Ν. που πά¬ 
σχουν από τετραπληγία - Παραπληγία. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις της παρ. 9 του άρθρου 15 του Π.Δ. 
894/81 «περί της παρεχομένης εις τους ησφαλισμένους 
του Οίκου Ναύτου προστασίας» (ΦΕΚ Α' 226) όπως αντι- 
καταστάθηκε με το άρθρο 13 του Π.Δ. 296/85 (ΦΕΚ Α' 
109). 

β. Τις διατάξεις της παρ. 3 του άρθρου 22 του Ν. 
2362/95 «περί Δημοσίου Λογιστικού, ελέγχου των δαπα¬ 
νών του κράτους κ.λπ.» (ΦΕΚ Α' 247). 

γ. Τις διατάξεις του άρθρου 42 του Ν. 1140/81 (ΦΕΚ Α' 
68 ). 

δ. Τις διατάξεις του άρθρου 4 του Π.Δ. 79/90 (ΦΕΚ Α' 
37). 

ε. Την αριθμ. 4490/13/24.6.98 απόφαση του Διοικητι¬ 
κού Συμβουλίου του Οίκου Ναύτου. 

στ. Το γεγονός ότι με την απόφαση αυτή προκαλείται 
δαπάνη δρχ. 900.560.000 σε βάρος του προϋπολογισμού 
εξόδων του ΟΝ έτους 1998 (ΚΑΕ 0681) στον οποίο έχουν 
εγγράφει οι σχετικές πιστώσεις. 

ζ. Την αριθμ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ Β' 922), αποφα¬ 
σίζουμε: 

1. Καθορίζουμε για το έτος 1998 το ύψος του μηνιαίου 
εξωϊδρυματικού επιδόματος που καταβάλλει ο Οίκος Ναύ¬ 
του στους ασφαλισμένους του που πάσχουν από τετρα¬ 
πληγία - παραπληγία στο ποσό των εκατόν είκοσι επτά χι¬ 
λιάδων διακοσίων ογδόνα (127.280) δρχ. για το πρώτο 
εξάμηνο, αναπροσαρμοζόμενο στο ποσό των εκατόν εί¬ 
κοσι εννέα χιλιάδων οκτακόσιων σαράντα (129.840) δρχ., 
για το δεύτερο εξάμηνο. 

2. Το ανωτέρω επίδομα είναι ίσο με το 20πλάσιο του 
ημερομισθίου του ανειδίκευτου εργάτη όπως έχει καθορι- 
σθεί από την Εθνική Συλλογική Σύμβαση Εργασίας και 


ισχύει για το έτος 1998. 

Η παρούσα να δημοσιευθεί στην Εφημερίδα της Κυβερ¬ 
νήσεως και να κοινοποιηθεί για εκτέλεση. 

Πειραιάς, 28 Αυγούστου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
- φ - 

Αριθ. 283 Γ-Γ. (5) 

Μεταβίβαση αρμοδιοτήτων και παροχή εξουσιοδότησης 

υπογραφής εγγράφων «Με εντολή Γενικού Γραμμα¬ 
τέα» στο Συντονιστή της ΟΔΕ/ΠΕΠ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 (παρ. 2, εδ. 10) του Ν. 
2503/97 «Διοίκηση, Οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

2. Τις διατάξεις του Ν. 1622/86 «Τοπική Αυτ/ση - Περι¬ 
φερειακή Ανάπτυξη - Δημοκρατικός Προγραμματι¬ 
σμός». 

3. Την αριθ. 1777/27.11.97 απόφασή μας, όπως τρο¬ 
ποποιήθηκε με την αριθ. 2890/14.5.98 όμοια, με την 
οποία συγκροτήθηκε Ομάδα Διοίκησης Έργου (ΟΔΕ) για 
το Περιφερειακό Επιχειρησιακό Πρόγραμμα (ΠΕΠ) Δυτι¬ 
κής Ελλάδας. 

4. Τις υφιστάμενες υπηρεσιακές συνθήκες και την ανά¬ 
γκη παροχής εξουσιοδοτήσεως υπογραφής για την απο¬ 
τελεσματικότερη άσκηση των αρμοδιοτήτων της Περιφέ¬ 
ρειας με σκοπό την ταχύτερη διεκπεραίωση των υποθέ¬ 
σεων και την αμεσότερη εξυπηρέτηση των πολιτών, απο¬ 
φασίζουμε: 

1. Αναθέτουμε στο Συντονιστή της Ομάδας Διοίκησης 
Έργου του Περιφερειακού Επιχειρησιακού Προγράμμα¬ 
τος Δυτικής Ελλάδας να υπογράφει με εντολή μας (Με 
εντολή Γενικού Γραμματέα), έγγραφα της αρμοδιότητάς 
μας, ως εξής: 

α. Τα έγγραφα με τα οποία παρέχονται πληροφορίες ή 
στοιχεία προς άλλες αρχές ή υπηρεσίες εφόσον δεν είναι 
γενικότερου ενδιαφέροντος και εφόσον έχουν χαρακτήρα 
προπαρασκευαστικό ή διαβιβαστικό, πλην των γενικών 
εγκυκλίων. 

β. Τα έγγραφα με τα οποία επιδιώκεται η συγκέντρωση 
στοιχείων και πληροφοριών, εκτός από τις γενικές εγκυ¬ 
κλίους. 

γ. Τις πράξεις με τις οποίες τίθενται στο Αρχείο έγ¬ 
γραφα που δεν απαιτούν ενέργεια. 

2. Σε περίπτωση απουσίας ή κωλύματος του Συντονιστή 
της ΟΔΕ/ΠΕΠ η άσκηση «Με εντολή Γενικού Γραμματέα» 
των κατά τα ανωτέρω αρμοδιοτήτων, θα γίνεται από τον 
αναπληρωτή του. 

3. Κάθε προηγούμενη απόφαση που αναφέρεται στα 
θέματα που ρυθμίζονται με την απόφασή μας αυτή ή ρυθ¬ 
μίζει τα θέματα αυτά διαφορετικά, καταργείται. 

4. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Πάτρα, 1 Σεπτεμβρίου 1998 

Ο Γενικός Γραμματέας Περιφέρειας 
ΚΩΣΤΑΣ Ν. ΠΑΠΑΔΗΜΗΤΡΙΟΥ 

-♦- 

Αριθ. 15289 (6) 

Ψήφιση Ο.Ε.Υ. Κοινότητας Γραίκα Ν. Ηλείας, 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 και τις όμοιες του άρ¬ 
θρου 26 Ν. 1832/89 όπως τροποποιήθηκαν με τις διατά¬ 
ξεις του άρθρου 8 του Ν. 2307/95. 

2. Τις αριθ. 53560/59/6.8.1986 και 4403/20.1.1988 
εγκυκλίους του Υπουργείου Εσωτερικών. 

3. Την αριθ. 28/98 απόφαση του Κοινοτικού Συμβου¬ 
λίου Γραίκα περί ψηφίσεως. 

4. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95 που διατυπώθηκε 
στο αριθ. 13/98 πρακτικό αυτού. 

5. Όλα τα στοιχεία του φακέλου καθώς και τις ανάγκες 
σε προσωπικό της παραπάνω Κοινότητας, αποφασί¬ 
ζουμε: 

Εγκρίνουμε την αριθ. 28/98 απόφαση του Κοινοτικού 
Συμβουλίου Γραίκα περί ψηφίσεως νέου Ο.Ε.Υ. της Κοι¬ 
νότητας όπως αναλυτικά ορίζεται στην απόφαση αυτή 
ώστε η διάρθρωση των θέσεων των υπηρεσιών να έχει ως 
εξής: 

Οργανισμός Εσωτερικής Υπηρεσίας 
Κοινότητας Γ ραίκα - Ηλείας 

ΜΕΡΟΣ Α’ 

Άρθρο 1 
Διάρθρωση 

Η υπηρεσία της Κοινότητας διαρθρούται, ως εξής: 
ΓΡΑΜΜΑΤΕΙΑ 

Αυτή περιλαμβάνει μία (1) θέση ήτοι: 

Κατηγορία: Δ.Ε. - Κλάδος ΔΕΙ Διοικητικού - θέση μια 
(1) με βαθμούς Δ-Α 

ΜΕΡΟΣ Β’ 

Άρθρο 2 
Αρμοδιότητες 

Η αρμοδιότητα του Γραμματέα ανάγεται στα παρακάτω 
θέματα: 

α) Τήρηση του Πρωτοκόλλου αλληλογραφίας, εισερχο¬ 
μένων και εξερχομένων εγγράφων και διεκπεραίωση αυ¬ 
τών. 

β) Κανονική τήρηση του Δημοτολογίου και Μητρώων 
Αρρένων. 

γ) Τήρηση των Ληξιαρχικών Βιβλίων και όλων των Βι¬ 
βλίων που προβλέπεται να τηρούνται στην Κοινότητα. 

δ) Η μέριμνα για την προσήκουσα δημοσίευση των κάθε 
φύσης ανακοινώσεων και επιδόσεων αυτών. 

ε) Η ταξινόμηση και τήρηση φακέλων αρχείου αλληλο¬ 
γραφίας. 


στ) Η τήρηση των πρακτικών συνεδριάσεων του Κοινοτι¬ 
κού Συμβουλίου (εφόσον αυτά δεν καταρτίζονται με τη 
βοήθεια μαγνητοφωνικής συσκευής). 

ζ) Η δακτυλογράφηση και διεκπεραίωση των εγγράφων, 
αποφάσεων και πιστοποιητικών και η απαραίτητη αντι¬ 
γραφή. 

η) Εισηγείται στον Πρόεδρο της Κοινότητας την προμή¬ 
θεια των απαραίτητων ειδών γραφείου, γραφικής ύλης, 
επίπλων, σκευών, μηχανημάτων κ.λ.π. 

θ) Φροντίζει για τη σύνταξη βεβαιωτικών καταλόγων 
αφορόντων νομοθετημένα έσοδα της Κοινότητας, τους 
οποίους προσυπογράφει και επιμελείται του προϋπολογι¬ 
σμού και απολογισμού αυτής. 

ι) Υπογράφει όλα τα εντάλματα πληρωμής και τα σχε¬ 
τικά έγγραφα. 

ια) Εκτελεί την στατιστική υπηρεσία και συλλέγει κάθε 
πληροφορία προς εξυπηρέτηση οιασδήποτε Δημόσιας 
Υπηρεσίας. 

Άρθρο 3 

Προϊστάμενος της Γραμματείας είναι ο Πρόεδρος της 
Κοινότητας. 

Άρθρο 4 

Ως τυπικό προσόν διορισμού για την παραπάνω θέση εί¬ 
ναι το απολυτήριο Λυκείου. 

Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
Γραίκα το ύψος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Πύργος, 3 Σεπτεμβρίου 1998 

Με εντολή Γ εν. Γ ραμματέα Περιφέρειας 
Ο Γ ενικός Διευθυντής 
Π. ΣΚΟΥΡΑΣ 

-♦- 

Αριθ. 7084 (7) 

Ίδρυση Γραφείου Τοπικής Αυτοδιοίκησης με έδρα την 

Κω. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του δεύτερου εδαφίου της παραγράφου 
1 του άρθρου 2 του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Την ανάγκη προσαρμογής της οργάνωσης της Περι¬ 
φέρειας στις τοπικές συνθήκες και ιδιαιτερότητες. 

3. Την ανάγκη ταχείας διεκπεραίωσης των υποθέσεων 
και εξασφάλιση εύρυθμης και αποδοτικής λειτουργίας των 
υπηρεσιών της Περιφέρειας, αποφασίζουμε: 

Ιδρύουμε Γραφείο Τοπικής Αυτοδιοίκησης με έδρα την 
Κω, το οποίο αποτελεί οργανωτική μονάδα της Διεύθυν¬ 
σης Τοπικής Αυτοδιοίκησης και Διοίκησης Νομού Δωδε- 
κανήσου της Περιφέρειας Νοτίου Αιγαίου. 

Αρμοδιότητες του Γ ραφείου είναι ο έλεγχος των απο¬ 
φάσεων των ΟΤΑ, εκτός αυτών που απευθύνονται στην 
Επιτροπή του άρθρου 18 του Ν. 2218/94 και εποπτεία 

των Νομικών Προσώπων Δημοσίου Δικαίου, του Επαρ¬ 
χείου Κω. 

Η απόφαση αυτή δεν προκαλεί πρόσθετη δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη,1 Σεπτεμβρίου 1998 

Ο Γενικός Γραμματέας Περιφέρειας 
ΙΩΑΝΝΗΣ ΓΙΩΤΑΚΗΣ 

- 4 - 

Αριθ. 7082 (8) 

Ίδρυση Γραφείου Τοπικής Αυτοδιοίκησης με έδρα την 
Κάλυμνο. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του δεύτερου εδαφίου της παραγράφου 
1 του άρθρου 2 του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Την ανάγκη προσαρμογής της οργάνωσης της Περι¬ 
φέρειας στις τοπικές συνθήκες και ιδιαιτερότητες. 

3. Την ανάγκη ταχείας διεκπεραίωσης των υποθέσεων 
και εξασφάλιση εύρυθμης και αποδοτικής λειτουργίας των 
υπηρεσιών της Περιφέρειας, αποφασίζουμε: 

Ιδρύουμε Γ ραφείο Τοπικής Αυτοδιοίκησης με έδρα την 
Κάλυμνο, το οποίο αποτελεί οργανωτική μονάδα της Διεύ¬ 
θυνσης Τοπικής Αυτοδιοίκησης και Διοίκησης Νομού Δω- 
δεκανήσου της Περιφέρειας Νοτίου Αιγαίου. 

Αρμοδιότητες του Γραφείου είναι ο έλεγχος των απο¬ 
φάσεων των ΟΤΑ, εκτός αυτών που απευθύνονται στην 
Επιτροπή του άρθρου 18 του Ν. 2218/94 και εποπτεία 
των Νομικών Προσώπων Δημοσίου Δικαίου, του Επαρ¬ 
χείου Καλύμνου. 

Η απόφαση αυτή δεν προκαλεί πρόσθετη δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη,1 Σεπτεμβρίου 1998 

Ο Γ ενικός Γ ραμματέας Περιφέρειας 
ΙΩΑΝΝΗΣ ΓΙΩΤΑΚΗΣ 

- 4 - 

Αριθ. 7085 (9) 

Ίδρυση Γραφείου Τοπικής Αυτοδιοίκησης με έδρα την 
Κάρπαθο. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του δεύτερου εδαφίου της παραγράφου 
1 του άρθρου 2 του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Την ανάγκη προσαρμογής της οργάνωσης της Περι¬ 
φέρειας στις τοπικές συνθήκες και ιδιαιτερότητες. 

3. Την ανάγκη ταχείας διεκπεραίωσης των υποθέσεων 
και εξασφάλιση εύρυθμης και αποδοτικής λειτουργίας των 
υπηρεσιών της Περιφέρειας, αποφασίζουμε: 


Ιδρύουμε Γ ραφείο Τοπικής Αυτοδιοίκησης με έδρα την 
Κάρπαθο, το οποίο αποτελεί οργανωτική μονάδα της 
Διεύθυνσης Τοπικής Αυτοδιοίκησης και Διοίκησης Νομού 
Δωδεκανήσου της Περιφέρειας Νοτίου Αιγαίου. 

Αρμοδιότητες του Γ ραφείου είναι ο έλεγχος των απο¬ 
φάσεων των ΟΤΑ, εκτός αυτών που απευθύνονται στην 
Επιτροπή του άρθρου 18 του Ν. 2218/94 και εποπτεία 
των Νομικών Προσώπων Δημοσίου Δικαίου, του Επαρ¬ 
χείου Καρπάθου. 

Η απόφαση αυτή δεν προκαλεί πρόσθετη δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 1 Σεπτεμβρίου 1998 

Ο Γ ενικός Γ ραμματέας Περιφέρειας 
ΙΩΑΝΝΗΣ ΓΙΩΤΑΚΗΣ 

-♦- 

Αριθ. 7081 (10) 

Μεταβίβαση δικαιώματος υπογραφής «Με εντολή Γ ενικού 

Γραμματέα Περιφέρειας» στους Προϊσταμένους των 

Γραφείων Τοπικής Αυτοδιοίκησης Καλύμνου, Κω και 

Καρπάθου της Δ/νσης Τοπικής Αυτοδιοίκησης και 

Διοίκησης Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο¬ 
κέντρωσης» όπως τροποποιήθηκαν και συμπηρώθηκαν 
μεταγενέστερα. 

2. Τις διατάξεις του Ν. 1622/86 «Τοπική Αυτοδιοίκηση - 
Περιφερειακή Ανάπτυξη και Δημοκρατικός Προγραμματι¬ 
σμός». 

3. Τις διατάξεις του Π.Δ. 51/78 «Καθορισμός των Περι¬ 
φερειών της Χώρας για το σχεδίασμά, προγραμματισμό 
και συντονισμό της Περιφερειακής Ανάπτυξης». 

4. Τις διατάξεις του Ν. 2503/97 (ΦΕΚ 107-Α') «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

5. Την ανάγκη απλούστευσης των διαδικασιών κατά την 
άσκηση των αρμοδιοτήτων και με σκοπό την ταχεία διεκ¬ 
περαίωση των υποθέσεων και εξασφάλιση εύρυθμης και 
αποδοτικής λειτουργίας των υπηρεσιών της Περιφέ¬ 
ρειας. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Μεταβιβάζουμε το δικαίωμα να υπογράφουν «Με 
εντολή Γενικού Γραμματέα Περιφέρειας» στους Προϊστα¬ 
μένους των Γ ραφείων Τοπικής Αυτοδιοίκησης Καλύμνου, 
Κω και Καρπάθου της Δ/νσης Τοπικής Αυτοδιοίκησης και 
Διοίκησης Νομού Δωδεκανήσου, αποφάσεις που αφο¬ 
ρούν: 

1. Ψηφίσεις δαπανών μέχρι 1.000.000 δρχ. κατά κω¬ 
δικό. 

2. Εκμισθώσεις ακινήτων, όταν το μηνιαίο μίσθωμα είναι 
μέχρι 100.000 δρχ. 

3. Εγκρίσεις όρων και δημοπρασίες έργων μέχρι 
10.000.000 δρχ. 

4. Προσφυγές κατά ιδιωτών για καταπάτηση Δημοτικής 
περιουσίας. 

5. Εγκρίσεις μετακίνησής Δημοτικών υπαλλήλων. 

6. Εγκρίσεις αναμορφώσεων προϋπολογισμών και τε¬ 
χνικών προγραμμάτων. 

7. Άδειες υγειονομικού ενδιαφέροντος. 

8. Απευθείας ανάθεση μελετών και παραλαβή τους 
σύμφωνα με το άρθρο 269 του Π.Δ. 410/95. 

9. Ψήφιση πιστώσεων για κατασκευή έργων μέχρι 
3.500.000 δρχ. και προμηθειών μέχρι 1.500.000 δρχ. 

10. Αποδοχή και κατανομή διαφόρων επιχορηγήσεων. 

11. Ψήφιση πιστώσεων για μετακινήσεις Δημάρχων, 
Προέδρων, Δημοτικών και Κοινοτικών Συμβούλων. 

12. Επιχορηγήσεις και βοηθήματα του άρθρου 262 του 
Π.Δ. 410/95. 

13. Εγκρίσεις εκτέλεσης έργων με αυτεπιστασία μέχρι 
4.000.000 δρχ. 

14. Έγκριση απολογισμών και λογοδοσιών ΟΤΑ και Νο¬ 
μικών Προσώπων τους. 

15. Έγκριση ανακεφαλαιωτικών πινάκων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ερμούπολη, 1 Σεπτεμβρίου 1998 

Ο Γενικός Γραμματέας Περιφέρειας 
ΙΩΑΝΝΗΣ ΓΙΩΤΑΚΗΣ 

-φ- 

Αριθ. 7050 ( 11 ) 

Σύσταση Περιφερειακής Γνωμοδοτικής Επιτροπής της 

Περιφέρειας Νοτίου Αιγαίου σύμφωνα με την περί¬ 
πτωση (δ) της παρ. 19 του άρθρου 8 του Ν. 2601/98 

και καθορισμός της διαδικασίας λειτουργίας της. 

Ο ΓΕΝΙΚΟΣ ΓΡΑΜ. ΤΗΣ ΠΕΡ/ΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Νόμου 2601/1998 «Ενισχύσεις ιδι¬ 
ωτικών επενδύσεων για την Οικονομική και Περιφερειακή 
ανάπτυξη της χώρας και άλλες διατάξεις» (ΦΕΚ 814/ 
15.4.98) και ειδικότερα τις περιπτώσεις (δ) και (ε) της 
παρ. 19 του άρθρου 8 αυτού. 

2. Τις διατάξεις του Ν. 1622/86 για την σύσταση της 
Περιφέρειας Νοτίου Αιγαίου. 

3. Τις διατάξεις του Νόμου 2503/1997 «Διοίκηση, ορ¬ 
γάνωση, στελέχωση της Περιφέρειας, ρύθμιση άλλων θε¬ 
μάτων για την τοπική αυτοδιοίκηση και άλλες διατάξεις», 
αποφασίζουμε: 

Άρθρο 1 

1. Συστήνεται στην έδρα της Περιφέρειας Νοτίου Αι¬ 
γαίου σύμφωνα με τη διάταξη της περίπτωσης (δ) της πα- 
ραγρ. 19 του άρθρου 8 του Ν. 2601/98, περιφερειακή 
Γνωμοδοτική Επιτροπή, μέλη της οποίας είναι: 

I. Ο Γενικός Γραμματέας της Περιφέρειας Νοτίου Αι¬ 
γαίου. 

II. Ο Γενικός Δ/ντής της Περιφέρειας. 

III. Ο Προϊστάμενος της Δ/νσης Σχεδιασμού και Ανάπτυ¬ 
ξης της Περιφέρειας Νοτίου Αιγαίου. 

IV. Ο Προϊστάμενος του αρμοδίου τμήματος της Δ/νσης 
Σχεδιασμού και Ανάπτυξης της Περιφέρειας. 

V. Ένας (1) εκπρόσωπος της Νομαρχιακής Αυτοδιοίκη¬ 
σης της έδρας της Περιφέρειας Νοτίου Αιγαίου, προερχό¬ 
μενος από το πρώην τμήμα Βιομηχανίας του Υπουργείου 


Ανάπτυξης του Νομού Κυκλάδων. 

VI. Ένας (1) εκπρόσωπος της Νομαρχιακής Αυτοδιοίκη¬ 
σης της έδρας της Περιφέρειας Νοτίου Αιγαίου, προερχό¬ 
μενος, από την πρώην Διεύθυνση Γεωργίας του Υπουρ¬ 
γείου Γεωργίας του Νομού Κυκλάδων. 

VII. Ένας (1) εκπρόσωπος της αρμόδιας για τον Τουρι¬ 
σμό Υπηρεσίας της περιφέρειας Νοτίου Αιγαίου, (τέως 
Περιφερειακή Υπηρεσία του ΕΟΤ). 

VIII. Από ένας (1) εκπρόσωπος των Τραπεζών Εθνικής, 
Αγροτικής Εμπορικής και της Αλφα Πίστεως. 

IX. Ένας (1) εκπρόσωπος του Επιμελητηρίου Κυκλά¬ 
δων. 

X. Ένας (1) εκπρόσωπος της Ένωσης Αγροτικών Συνε¬ 
ταιρισμών Κυκλάδων και Αργοσαρωνικού. 

2. Της Περιφερειακής Γνωμοδοτικής Επιτροπής προε¬ 
δρεύει ο Γ ενικός Γ ραμματέας της Περιφέρειας Νοτίου Αι¬ 
γαίου ή ο νόμιμος Αναπληρωτής του που ορίζεται ο Γ ενι¬ 
κός Δ/ντής της Περιφέρειας. 

3. Για κάθε μέλος της Περιφερειακής Γνωμοδοτικής 
Επιτροπής δύναται να ορίζεται και αναπληρωτής του. 

Άρθρο 2 

Έργο της Γνωμοδοτικής Επιτροπής 

Έργο της Περιφερειακής Γνωμοδοτικής Επιτροπής εί¬ 
ναι η γνωμοδότηση: 

1. Για αιτήσεις υπαγωγής στον Ν. 2601 /98 επενδύσεων 
ή/και προγραμμάτων χρηματοδοτικής μίσθωσης εξοπλι¬ 
σμού που σύμφωνα με το άρθρο 8 του ίδιου νόμου υπο¬ 
βάλλονται στην Περιφέρεια Νοτίου Αιγαίου, καθώς και για 
αιτήσεις υπαγωγής επενδύσεων ή/και προγραμμάτων 
χρηματοδοτικής μίσθωσης εξοπλισμού που εμπίπτουν στα 
ειδικά καθεστώτα ενίσχυσης της παρ. 1 του άρθρου 10 
του Ν. 2601 /98 και σύμφωνα με το οικείο Προεδρικό διά¬ 
ταγμα θέσπισης του Ειδικού Καθεστώτος Ενίσχυσης, 
υποβάλλονται στην Περιφέρεια Νοτίου Αιγαίου. 

2. Για αιτήματα τροποποίησης αποφάσεων υπαγωγής, 
ολοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή εται¬ 
ρικών μεριδίων, καθώς και για την ανάκληση αποφάσεων 
υπαγωγής και επιστροφή ενισχύσεων που έχουν καταβλη¬ 
θεί και αφορούν σε επενδύσεις ή/και προγράμματα χρη¬ 
ματοδοτικής μίσθωσης εξοπλισμού που έχουν υπαχθεί 
στο Ν. 2601/98 ή τον Ν. 1892/90, για την υπαγωγή των 
οποίων έχει γνωμοδοτήσει ή Περιφερειακή Γνωμοδοτική 
Επιτροπή της παρούσας απόφασης ή η αντίστοιχη Περι¬ 
φερειακή Γνωμοδοτική Επιτροπή του Ν. 1892/90 είτε οι 
φάκελοι των επενδύσεων αυτών θα μεταβιβασθούν από 
τον ΕΟΜΜΕΧ σύμφωνα με τη διάταξη της παραγράφου 12 
του άρθρου 14 του Ν. 2601/98. 

3. Για τα θέματα της προηγούμενης παραγράφου (2) 
που έχουν υπαχθεί στον 1262—82, εφόσον οι φάκελοι 
των επενδύσεων αυτών είναι της αρμοδιότητας της Περι¬ 
φέρειας Νοτίου Αιγαίου και τηρούνται σ' αυτήν ή θα μετα- 
βιβασθούν από τον ΕΟΜΜΕΧ σύμφωνα με τη διάταξη της 
παραγράφου 12 του άρθρου 14 του Ν. 2601/98. 

Άρθρο 3 

Καθορισμός Εισηγητών και Γραμματέων 

1. Αρμόδια για την εισήγηση των θεμάτων που καθορί¬ 
ζονται στο άρθρο 2 της παρούσας απόφασης είναι η Δ/νση 
Σχεδιασμού και Ανάπτυξης της Περιφέρειας Νοτίου Αι¬ 
γαίου. 

2. Η Α/νση Σχεδιασμού και Ανάπτυξης συντάσσει για 
την Επιτροπή πλήρεις και αιτιολογημένες εισηγήσεις. 

3. Εισηγητές της Επιτροπής ορίζονται οι υπάλληλοι της 
Διεύθυνσης Σχεδιασμού και Ανάπτυξης που χειρίζονται το 
εκάστοτε εξεταζόμενο θέμα. 

4. Γραμματέας της Επιτροπής καθώς αναπληρωτής 
βοηθός Γραμματέας ο οποίος επικουρεί τον γραμματέα 
κατά τις συνεδριάσεις, ορίζονται υπάλληλοι της Δ/νσης 
Σχεδιασμού και Ανάπτυξης. Ο Γραμματέας και ο Αναπλη¬ 
ρωτής βοηθός Γραμματέας είναι αρμόδιοι για την τήρηση 
των πρακτικών των συνεδριάσεων και για κάθε γραμμα¬ 
τειακή υποστήριξη που απαιτείται για την ομαλή λειτουρ¬ 
γία της Επιτροπής. 

Άρθρο 4 

Κανονισμός Λειτουργίας της Περιφερειακής Γνωμοδο- 
τικής Επιτροπής. 

1. Οι συνεδριάσεις της Περιφερειακής Γνωμοδοτικής 
Επιτροπής γίνονται οτα γραφεία της Περιφέρειας μετά 
από έγγραφη πρόσκληση των μελών της από τον Πρόε¬ 
δρο, οποιαδήποτε εργάσιμη ημέρα εντός ή πέρα από το 
ωράριο των Δημοσίων Υπηρεσιών. 

2. Η επιτροπή γνωμοδοτεί επί θεμάτων που εισηγείται η 
Δ/νση Σχεδιασμού και Ανάπτυξης και τα μέλη της δύνα- 
νται να ενημερώνονται επί όλων των θεμάτων και στοι¬ 
χείων των σχετικών φακέλων. 

3. Από τα θέματα που είναι έτοιμα να εισαχθούν στην 
Επιτροπή για συζήτηση καταρτίζεται η Ημερήσια Διάταξη, 
η οποία κοινοποιείται στα μέλη με μέριμνα της Γραμμα¬ 
τείας πριν από τη συνεδρίαση της Επιτροπής, μαζί με τα 
αντίστοιχα εισηγητικά σημειώματα της Υπηρεσίας. 

4.0 Γραμματέας της Επιτροπής τηρεί πρακτικά των συ¬ 
ζητήσεων των θεμάτων κάθε συνεδρίασης. Τα πρακτικά 
υπογράφονται από τον Πρόεδρο και τον Γραμματέα της 
Επιτροπής.Ο Γραμματέας μεριμνά για την κοινοποίηση 
των Πρακτικών για τις περαιτέρω ενέργειες και την έκ¬ 
δοση των σχετικών αποφάσεων. 

Μία σειρά επικυρωμένων πρακτικών καθώς και τα σχέ¬ 
δια των εισηγητικών σημειωμάτων τηρείται στο αρχείο της 
Γραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

6. Για την εισαγωγή των αιτήσεων υπαγωγής του Ν. 
2601/98 στην Γνωμοδοτική Επιτροπή, τηρείται η απόλυτη 
σειρά της προτεραιότητας με την οποία έχουν υποβληθεί 
οι αιτήσεις αυτές. Είναι δυνατή η ταυτόχρονη εισαγωγή σε 
συγκεκριμένη συνεδρίαση της Γνωμοδοτικής Επιτροπής 
αιτήσεων υπαγωγής που έχουν υποβληθεί σε διαφορετικά 
χρονικά σημεία εντός του τριμήνου της περίπτωσης (α) 
της παραγράφου 8 του άρθρου 8 του Ν. 2601 /98, υπό την 
προϋποθέση ότι δεν έχει παραληφθεί η εισαγωγή καμίας 
αίτησης υπαγωγής που έχει υποβληθεί κατά τον ίδιο ή 
προγενέστερο χρόνο από το χρόνο υποβολής εκείνων που 
εισάγονται στη συγκεκριμένη συνεδρίαση. 

7. Τα οριζόμενα στην προηγούμενη περίπτωση (6) 
έχουν ανάλογη εφαρμογή αυτοτελώς για την εισαγωγή 
στην Γνωμοδοτική Επιτροπή της παρούσας απόφασης 
των αιτήσεων υπαγωγής στον Ν. 2601/98 που εμπίπτουν 


σε κάθε ειδικό καθεστώς ενίσχυσης της παραγράφου 1 
του άρθρου 10 Ν. 2601 /98 που υποβάλλονται στην Περι¬ 
φέρεια Νοτίου Αιγαίου. 

8. Στις συνεδριάσεις της Επιτροπής είναι δυνατόν να 
καλούνται εκπρόσωποι των επενδυτικών φορέων, Υπηρε¬ 
σιών του Δημοσίου και λοιπών φορέων εφ’ όσον αυτό κρί- 
νεται σκόπιμο για την υποβοήθηση του έργου της Επιτρο¬ 
πής. 

Άρθρο 5 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης, σύμφωνα με την περί¬ 
πτωση (ζ) της παρ. 19 του άρθρου 8 του Ν. 2601 /98 γίνε¬ 
ται με απόφαση του Γ ενικού Γ ραμματέα της Περιφέρειας, 
μη δημοσιευμένη στην Εφημερίδα της Κυβερνήσεως. 

Άρθρο 6 

Περιορισμοί και όροι για τα μέλη της Περιφερειακής 
Γνωμοδοτικής Επιτροπής 

1. Δεν μπορούν να συμμετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που κατά 
την τελευταία δετία είναι σύμβουλοι ή συμμετέχουν στο 
εταιρικό ή μετοχικό κεφάλαιο ή στη διοίκηση επιχειρή¬ 
σεων ή έχουν καταρτίσει ή συμμετάσχει στην κατάρτιση 
μελετών ή ως εξωτερικοί αξιολογητές έχουν συντάξει την 
αξιολόγηση επενδύσεων, προγραμμάτων χρηματοδοτικής 
μίσθωσης εξοπλισμού ή επιχειρηματικών σχεδίων που 
κατά την τελευταία δετία έχουν υπαχθεί στον Ν. 1892/90 
ή στον Ν. 2601/98 ή έχουν υποβάλλει αίτηση για να υπα¬ 
χθούν στις διατάξεις του Νόμου 2601 /98 εφόσον στις συ¬ 
νεδριάσεις αυτές εξετάζονται θέματα των επιχειρήσεων 
αυτών ή θέματα άλλων επιχειρήσεων ίδιου ή συναφούς 
αντικειμένου. 

2. Στα μέλη και τους εισηγητές της Περιφερειακής Γνω- 
μοδοτικής Επιτροπής εφαρμόζονται οι διατάξεις των άρ¬ 
θρων 6 και επόμενα περί υποβολής δήλωσης περιουσια¬ 
κής κατάστασης του Ν. 2429/96. 

Άρθρο 7 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 8 

1. Η ισχύς της παρούσας απόφασης αρχίζει από την δη- 
μοσείευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Από την έκδοση της κατά το άρθρο δ της πιο πάνω από¬ 
φασης συγκρότησης της Περιφερειακής Γνωμοδοτικής 
Επιτροπής της παρούσας απόφασης, παύουν να ισχύουν 
οι κανονιστικές αποφάσεις σύστασης και συγκρότησης 
της Περιφερειακής Γνωμοδοτικής Επιτροπής της Περιφέ¬ 
ρειας Νοτίου Αιγαίου του Ν. 1892/90, που είχαν εκδοθεί 
κατ’ εφαρμογή της περίπτωσης (β) της παραγράφου (10) 
και της παραγράφου (4) του άρθρου 8 του εν λόγω νόμου. 

Ερμούπολη, 31 Αυγούστου 1998 

Ο Γενικός Γραμματέας Περιφέρειας 
ΙΩΑΝΝΗΣ ΓΙΩΤΑΚΗΣ 

ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 3 4 « ΑΘΗΝΑ~ϊθ4 32 » ΤΕΙΕΧ 223211 ΥΡΕΤ ΒΒ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


Βασ. Όλγας 188, 1ος όρ. - Τ.Κ. 546 55 (031) 423 956 
ΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΤΡΑ (061) 271 249 

Κορίνθου 327 Τ.Κ. 262 23 224 581 


Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ .... 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε._ 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. _ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικό τέλη και μπο-Ι 

ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. | 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑΠΕ ι 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά . 



Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









